**EGYHÁZI ÉNEK TANTERV**

A Sylvester János Református Gimnázium és Szakgimnáziumban a diákok a 9.ny évfolyamon , illetve 7. évfolyamon tanulnak egyházi éneket külön, heti 1 órában. Ahogyan már az ének – zene tantervben is jeleztük, iskolánk alapvető célkitűzéseinek egyike gyülekezeti énekkultúránk ápolása, a hitvalló és ugyanakkor igényes zene megszerettetése. Az egyházi ének tantárgy lehetőséget biztosít arra, hogy az énekórák szűkös lehetőségein túl alaposabban és mélyebben foglalkozzunk énekeinkkel.

**A tanterv felépítése**

***9. évfolyam***

1. Bevezetés, az énekkincs felmérése

2. Az iskola választott énekei

3. Nemzeti ünnepeink

4. Hitharc és szabadságharc

5. Reformáció ünnepe

6. Az istentisztelet részeinek énekei, énekes szertartás

7. Az egyházi év és ünnepei

8. Adventi és karácsonyi énekek

9. Félévi ismétlés: fogalmak, szerzők, korszakok, zsoltárok, dicséretek

10. Genfi zsoltárok

A zsoltárok – Biblia és énekeskönyv (szöveg párhuzamok)

A zsoltárok üzenete – hálaadás, könyörgés, harag, prófécia stb.

A zsoltárok zenetörténeti megjelenései

11. Magyar zsoltárparafrázisok

12. Bűnbánati énekek

13. Nagyheti és húsvéti énekek

14. Ifjúsági énekek

15. Áldozócsütörtöki és pünkösdi énekek

16. A Szentháromság énekei

17. Év végi ismétlés: egyházi év, fogalmak, szerzők, korszakok, zsoltárok, dicséretek

**A tanterv célja**

 Zeneértő és -érző képesség fejlesztése segítségével a személyes hit és az osztályközösség

gyülekezeti jellegének megerősítése, illetve az önmegismerésre, empátiára, kommunikációra

való nevelés.

 A gyülekezeti ének sajátos összetevőinek megismertetése.

 A gyülekezeti éneklés megszerettetése, az élményekből fakadó kollektív és egyéni éneklési

kedv felkeltése, az éneklési kultúra továbbfejlesztése.

 A zenei hallás fejlesztésével a zenei emlékezet és képzelet fejlesztése.

 A történelmi időszemlélet kialakítása, az összefüggések felismertetése, megláttatása egyes

történelmi korok és stíluskorszakok segítségével.

**Követelmény**

A tanulók

 Az órákon elsajátított énekek kijelölt versszakait tudják óráról órára szöveggel versként és

énekelve egyaránt, lehetőleg fejből, megszólaltatni.

 Legyenek tájékozottak az énekekhez kapcsolódó teológiai, himnológiai alapfogalmak

terén.

 Tudják megfogalmazni vagy illusztrálni az ének rájuk gyakorolt hatását, a kiváltott

gondolatokat.

 Tudjanak közösen és egyénileg az énekek tartalmának, üzenetének megfelelően kifejezően

énekelni a tanult énekeket lehetőleg fejből, egységes hangszínnel.

 Tudjanak tanári segítséggel tájékozódni 3# - 3b előjegyzésig az ismert énekek körében a

kezdőhang, ambitus, hangnem vonatkozásában.

 Tudjanak tájékozódni a gyülekezeti énekek stíluskorszakaiban. Stílusjegyek, szerzők

alapján tudják behatárolni az egyes korszakokat.

 Tudják elhelyezni a tanult énekeket az egyházi év rendjében és az istentisztelet menetében.

 Tanári irányítással tudják analizálni – majd szintetizálni – az énekek kisebb-nagyobb zenei

elemeit – motívum, frázis, tonalitás, ritmika, hangnem, dinamika, tempó –, s ennek

segítségével megfogalmazni kifejező-szerepüket.

**Továbblépés minimális követelményei**

A tanult énekek több mint felének legalább szövegszintű, fejből való ismerete. Az egyházi év

ünnepeinek ismerete, és azoknak a tanult énekekkel való összekapcsolása.

**Módszertani alapok**

Mindenek előtt le kell szögeznünk, hogy az egyházi ének tantárgy oktatójától a tanterv

alkalmazása megkívánja az ének-zene oktatásának metodikai alapmunkáinak ismeretét.

Ezen alapismereteket fontos kiegészítenünk az alábbi református énekek tanításához kötődő

módszertani javaslatok alapján:

1. Csomasz-Tóth Kálmán – Gárdonyi Zoltán: Egyházzenei Vezérfonal I. (Ref. Zsinati Iroda, Bp.

1969.)

2. Berkesi Sándor: Te néked zengek éneket – gyülekezeti énekiskola (ORTE, Debrecen 1994.)

Általános módszertani elvnek javasoljuk, hogy a tanórán az ének üzenetének egészére világítsanak rá,

akkor is, ha a kötelező minimum csak 1-2 versszak. Ennek hasznos módszere a tanulási fázisban több

versszakkal való énekeltetés.

**Feltételek**

**Erőforrások**

 Lehetőség szerint ének-zene szaktanterem /lemezjátszó, magnó, video, zongora vagy

harmónium – esetleg orgona, vonalrendszeres tábla/

 Református énekeskönyv (Szerk. Csomasz Tóth Kálmán 1948.)

 CD segédanyag (Pl. Református énekek hangzó tára CD sorozat a ReZeM kiadásában)

 Tanári segédkönyveknek kiemelten ajánlott:

1. Csomasz Tóth Kálmán: A református gyülekezeti éneklés (Református egyházi könyvtár

XXV. kötet, Bp. 1950.)

2. Csomasz Tóth Kálmán: Dicsérjétek az Urat (Ref. Zsinati Iroda Sajtóosztálya, Bp. 1971. Újabb

kiadása megjelent a Kálvin Kiadó gondozásában)

3. Berkesi Sándor: Te néked zengek éneket – gyülekezeti énekiskola (ORTE, Debrecen 1994.)

4. Dobszay László: A magyar népének I. (Veszprémi Egyetem, 1995.)

5. Szénási Sándor: Ünnepeink – a református egyházi év (Kálvin Kiadó, Bp. 1997.)

6. Hagyomány és haladás. Csomasz Tóth Kálmán válogatott írásai születése 100. évfordulójára.

– ReZeM 056. – Bp., 2003.

**Zenehallgatás**

 Református énekek I– II– III–IV. (Református énekek a Zeneakadémián, Periferic kiadó,

Bp.

 A ReZeM által kiadott CD-k

 A magyar népének népzenei felvételeken (8 kazetta) (Kiadója)

 Az énekek különböző kórusfeldolgozásai

**A református énekeskönyvi énekek listája a 9. osztályok számára:**

**1., 8., 23., 24., 25., 32.,42., 65., 66., 68., 77., 80., 84., 89., 90., 92., 96., 114., 119.,128., 130., 134., 135., 150., 151., 161., 164., 165., 167., 168., 185., 200., 210., 215., 220., 225., 226., 228., 229., 230., 241., 243., 263., 264., 265., 274., 294., 295., 299., 312., 315., 316., 326., 327., 328., 329., 338., 339., 340., 341., 342., 343., 344., 345., 346., 356., 358., 370., 390., 392., 395., 397., 398., 399., 422., 425., 426., 434., 445., 457., 458., 459., 460., 461., 462., 463., 464., 465., 470., 471., 475., 479., 500., 511., 512.**

**Fejlesztések, követelmények**

**Éneklés**

Az éneklési készség fejlesztésén túl egy különös énekkincs megismerését szolgálja az egyházi ének óra. Követelmény az egyéni és közösségi éneklés elsajátítása, természetessé válása, a stílusos éneklés, **egyben az énekek szövegének minél teljesebb átélése, hitvallásossága.**

**Zeneértés**

Zeneértő és érző képesség fejlesztése, a tanult énekek felismerése feldolgozásokban is.

EGYHÁZI ÉNEK 9. ÉVFOLYAM

|  |  |
| --- | --- |
| **Témakör** | **Óra** |
| Református dícséretek | 30 |
| Ünnepkörök énekei | 6 |
| **Összesen** | **36 óra** |

**Éneklés**

Követelmény az énekeskönyvi listából az 1-512. énekig az összes választott ének.

Ezeket az énekszövegeket más stílusban feldolgozó énekek.

**Zenehallgatás**

Énekfeldolgozások a protestáns és a világ zeneirodalmában.

**Egyházzene – történet**

A megismert énekek keletkezésének története, szövegíró, dallamszerző ismerete

**A továbbhaladás feltételei:**

Éneklés

Az évben tanult énekek ismerete csoportos énekléssel, valamint 10 szabadon választott ének ismerete kotta nélkül, az első versszakkal, egyéni énekléssel.

Egyházzene – történet

Az énekek szerzőinek ismerete, keletkezési körülmények.